షిర్డీ సాయిబాబా
షిర్డీ సాయిబాబా (సెప్టెంబర్ 28, 1835 - అక్టోబరు 15, 1918) భారతదేశానికి చెందిన ఒక మార్మికుడు, సాధువు, మరియు యోగి.
హమీదా బాను బేగం
తరువాత సంవత్సరాలలో హమీదాబేగం తన భర్తతో పలు కష్టతరమైన ప్రయాణాలు చేసింది. హుమాయూన్ అప్పుటికీ అఙాతంలోనే ఉన్నాడు. డిసెంబరు మాసంలో 12 రోజుల ప్రయాణం తరువాత ఆమె తన కుమారునితో జూన్ మకాముకు చేరుకుంది. అక్కడి నుండి ఖాందహార్‌కు కస్థాతరమైన ప్రయాణం కొనసాగింది. మార్గమధ్యంలో హుమాయూన్ షాల్- మస్తాన్ నుండి భార్యాబిడ్డలను నీరు లేని ఎడారిలో వదిలి త్వరితగతిలో ముందుకు వెళ్ళాడు. తరువాత ఆమె భర్తతో పర్షియా చేరుకుంది. అక్కడ వారు ఇరాన్ లోని హర్దాబీ వద్ద తమ పూర్వీకులు అయిన " అహ్మద్ -ఇ - జమి మరియు షిమీ మందిరాలను దర్శించారు. అది సఫావిద్ సాంరాజ్యనికి స్వస్థలం. తరువాత కాలంలో సఫావిద్ వారికి ఎంతో సహకరించాడు. 
1544 లో సబ్జవార్ మకాము వద్ద (హేరత్‌కు దక్షిణంలో 93 మైళ్ళు) ఆమె ఒక కుమార్తెకు జన్మ ఇచ్చింది. సఫావిద్ (ఇరాన్), తమాస్ప్ ఇచ్చిన సైన్యంతో ఆమె భర్త వెంట పర్షియాను వదిలి వెళ్ళింది. 1545 నవంబర్‌లో ఆమె ఖాందహార్ వద్ద దిల్దర్ బేగం మరియు ఆమె కుమారుడు మిర్జా హిండల్‌ను కలుసుకున్నది. అక్కడ ఆమె తనకుమారుని కలుసుకున్నది. మహిళా బృందం మధ్య ఉన్న తల్లిని పిన్న వయస్కుడైన అక్బర్ గుర్తించిన దృశ్యం అక్బర్ జీవితచరిత్ర అక్బర్ నామాలో చిత్రించబడింది. 1548లో ఆమె తనకుమారుడైన అక్బర్‌తో కాబూల్ చేరుకుంది. 
1545 లో షేర్ షా సూరీ మరణించాడు. తరువాత ఆయన కుమారుడు ఇస్లాం షా సాంరాజ్యానికి వారసుడు 1554 లో మరణించాడు. అంతటితో షేర్ షా సూరీ సామ్రాజ్యం అరాచకం అయింది. 1554 నవంబర్‌లో హుమాయూన్ భారతదేశానికి రావడానికి సన్నాహాలు సిద్ధం చేసుకున్నాడు. హమీద్ బేగం మాత్రం కాబూల్ లోనే ఉండి పోయింది. 1555 లో హుమయూన్ ఢిల్లీ సింహాసం స్వాధీనం చేసుకున్నాడు. 1556 లో తన 47వ సంవత్సరంలో హుమాయూన్ మరణించాడు. హుమాయూన్ భారతదేశానికి తిరిగి వచ్చిన సంవత్సరం లోపు ఢిల్లీ లోని పురానా ఖిలా లోని గ్రంథాలయం మెట్ల మీద నుండి కిందకు పడి మరణించాడు. తండ్రి మరణించే సమయానికి అక్బర్‌కు 13 సంవత్సరాలు. మొఘల్ సామ్రాజ్యానికి అక్బర్ గొప్ప చక్రవర్తిగా పేరు గుర్తించబడ్డాడు. 1557 లో అక్బర్ పాలన రెండుసంవత్సరాలకు చేరిన తరువాత హమూదా బేగం అక్బర్‌ వద్దకు చేరింది. తరువాత ఆమె మిగిలిన కాలం అంతా(1570) అక్బర్‌తో గడిపింది.